ΓΡΑΠΤΗ ΕΡΩΤΗΣΗ E-3392/02

υποβολή: Astrid Thors (ELDR) προς την Επιτροπή

(28 Νοεμβρίου 2002)

Θέμα: Ανεπιθύμητα διαφημιστικά παράθυρα στα Windows και προστασία των δεδομένων προσωπικού χαρακτήρα στα δίκτυα τηλεπικοινωνιών

Τους τελευταίους μήνες, οι χρήστες του συστήματος Windows ταλαιπωρούνται από την ξαφνική εμφάνιση διαφημιστικών παραθύρων. Τα παράθυρα αυτά δεν λαμβάνονται ως μηνύματα ηλεκτρονικού ταχυδρομείου ούτε κατά την περιπλάνηση στο Διαδίκτυο, αλλά εμφανίζονται με την ανοχή του λειτουργικού συστήματος. Το τεύχος της 14.11.2002 της φιλανδικής εφημερίδας IT-viikko περιείχε σχετικό άρθρο το οποίο επισήμανε ότι οι διαφημίσεις παράγονται με ένα πρόγραμμα που έχει αναπτυχθεί από την εταιρεία Direct Adviser.com. Το πρόγραμμα χρησιμοποιεί χαρακτηριστικά του προγράμματος Windows Messenger, με στόχο να μπορούν οι χρήστες να επικοινωνούν με τονπεύθυνο ιστού (webmaster). Η επιλογή Messengerπάρχει στα λειτουργικά συστήματα Windows 2000, NT και XP.

Κατά την άποψη της Επιτροπής, η οδηγία που εγκρίθηκε πρόσφατα σχετικά με την προστασία των δεδομένων προσωπικού χαρακτήρα στα δίκτυα τηλεπικοινωνιών προστατεύει επαρκώς τους καταναλωτές από αυτά τα παράθυρα·

Απάντηση του κ. Liikanen εξ ονόματος της Επιτροπής

(27 Ιανουαρίου 2003)

Εμπορικού χαρακτήρα μηνύματα που διαβιβάζονται μέσω του προγράμματος της εταιρείας Direct Advertiser.com, στα οποία αναφέρεται το Αξιότιμο Μέλος του Κοινοβουλίου, δεν εμπίπτουν στον ορισμό του ηλεκτρονικού ταχυδρομείου κατά την έννοια των διατάξεων της οδηγίας 2002/58/ΕΚ του Ευρωπαϊκού Κοινοβουλίου και του Συμβουλίου της 12ης Ιουλίου 2002 σχετικά με την επεξεργασία δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (οδηγία για την προστασία της ιδιωτικής ζωής στις ηλεκτρονικές επικοινωνίες)(1). Οπόψη ορισμός καλύπτει μόνο μηνύματα που μπορούν να αποθηκευτούν σε τερματικό εξοπλισμό μέχρις ότου παραληφθούν από τον παραλήπτη. Μηνύματα που προϋποθέτουν να βρίσκεται ο παραλήπτης on-line, και τα οποία σε αντίθετη περίπτωση εξαφανίζονται, δεν καλύπτονται από τον ορισμό του ηλεκτρονικού ταχυδρομείου. Κατά συνέπεια, η νέα οδηγία δεν επιβάλλει τη συγκατάθεση προκειμένου για τέτοια μηνύματα (κατά την έννοια των διατάξεων της παραγράφου 1 του άρθρου 13), αντ'αυτού όμως επιτρέπει στα κράτη μέλη να επιλέγουν μεταξύ συγκατάθεσης και μη συγκατάθεσης (παράγραφος 3 άρθρο 13). Σύμφωνα με την οδηγία, οι εθνικοί κανόνες συγκατάθεσης και μη συγκατάθεσης θα πρέπει να έχουν θεσπιστεί το αργότερο μέχρι την 1η Νοεμβρίου 2003.

Στον ιστότοπο της Direct Advertiser.com εξηγείται πώς οι χρήστες του λογισμικού Windows μπορούν να μπλοκάρουν τα μηνύματα (ώστε αυτά να μην εισέρχονται στον τερματικό τους εξοπλισμό) κλείνοντας το πρόγραμμα Messenger του Windows. Η πληροφορία αυτή θα έπρεπε επίσης να παρέχεται ως ένα μεταξύ των μηνυμάτων που αποστέλλονται μέσω του προγράμματος ώστε να δίδεται στους παραλήπτες η δυνατότητα για μη συγκατάθεση όπως προβλέπει η νέα οδηγία, και με την επιφύλαξη αυστηρότερων εθνικών απαιτήσεων που διέπουν τη συγκατάθεση.

Επιπλέον, φαίνεται ότι το πρόγραμμα Messenger σε καμία περίπτωση δεν προορίζεται να χρησιμοποιηθεί από τρίτους για να στέλνουν αζήτητα μηνύματα, και ότι το λογισμικό της Direct Advertiser.com χρησιμοποιεί ατόπως το εν λόγω πρόγραμμα για να φτάνει στον τερματικό εξοπλισμό δυνητικών καταναλωτών δια της πλαγίας οδού. Στον διαρκή διάλογο που διατηρεί με τη βιομηχανία επί ζητημάτων που αφορούν δεδομένα

προσωπικού χαρακτήρα για την προστασία της ιδιωτικής ζωής, η Επιτροπή θα εξακολουθήσει να τονίζει ότι τα λογισμικά πρέπει να σχεδιάζονται κατά τρόπο που να μην επιτρέπεται η παραβίαση της ιδιωτικής ζωής και ότι η προεπιλογή των λειτουργιών πρέπει να γίνεται έτσι ώστε οι χρήστες να διαθέτουν επαρκείς δυνατότητες ελέγχου ως προς την πρόσβαση τρίτων στον τερματικό τους εξοπλισμό και στα δεδομένα που βρίσκονται αποθηκευμένα σ'αυτόν.

(1) ΕΕ L 201 της 31.7.2002.